Walt Disney Animation Studios

Walt Disney Animation Studios je primarna divizija The Walt Disney Companya i jedan od najstarijih animacijskih studija na svijetu. Studio je prije bio dio Walt Disney Productionsa bez jedinstvenog imena. 1934. tijekom proizvodnje prvog Disneyjevog dugometražnog animiranog filma, Snjeguljica i sedam patuljaka, nastaje Walt Disney Feature Animation. 2007. Walt Disney Feature Animation preimenovan je u Walt Disney Animation Studios. Prvi animirani film koji stvoren pod novim imenom bio je Obitelj Robinson. Filmografija Walt Disney Animation Studios proizveo je animirane značajke u nizu animacijskih tehnika, uključujući tradicionalnu animaciju, računalnu animaciju, kombinaciju obje tehnike i animaciju u kombinaciji s igranim scenama uživo. Prvi film studija, Snjeguljica i sedam patuljaka, objavljen je 21. prosinca 1937., a njihov najnoviji film Encanto: Naš čarobni svijet objavljen je 24. studenoga 2021. Disneyjevi klasici Pojam "Disneyjevi klasici (eng.Disney Classics) obično se na hrvatskom i u ostatku svijeta definiraju kao animirani igrani filmovi u produkciji Walt Disney Animation Studija. Kratki filmovi Od Alice Comedies u 1920-ima, Walt Disney Animation Studios producirao je niz istaknutih kratkih filmova, uključujući crtiće Mikija Mausa i seriju Silly Symphonies, sve dok odjel studija za crtane filmove nije zatvoren 1956. godine. Mnoge od tih kratkih filmova pružile su studiju medij za eksperimentiranje s novim tehnologijama koje će koristiti u procesu snimanja filmova, kao što je sinkronizacija zvuka u Steamboat Willie (1928.), integracija technicolor procesa u Flowers and Trees (1932.), višenamjenska kamera u The Old Mill (1937.), proces kserografije u Goliath II (1960.) i ručno nacrtana/CGI hibridna animacija u Off His Rockers (1992.), Paperman (2012.) i Get a Horse! (2013). Od 2001. do 2008. godine Disney je objavio Walt Disney Treasures, ograničenu kolekcionarsku DVD seriju, koja slavi 100. rođendan Walta Disneyja. Disney je 18. kolovoza 2015. objavio dvanaest kratkih animiranih filmova pod nazivom: Walt Disney Animation Studios Short Films Collection koji između ostalog uključuje Tick Tock Tale (2010.) redatelja Deana Wellinsa i Prep & Landing – Operation: Secret Santa (2010.) koji su napisali i režirali Kevin Deters i Stevie Wermers-Skelton. Dana 22. ožujka 2017. spomenuti kratki filmovi objavljeni su na Netflixu. Televizijski program Walt Disney Animation Studios najavio je širenje na televizijski program 2020. godine, a trenutno producira 5 originalnih emisija za Disney+. Predstave uključuju Baymax! i Zootopia+ za 2022., Iwájú i Tiana, za 2023. i Moana: The Series za 2024. Disney na hrvatskom Gotovo je postalo pravilo da skoro svi dugometražni animirani filmovi iz renomiranih svjetskih animacijskih studija u Hrvatsku dolaze u lokaliziranom obliku. Najčešće je riječ o sinkronizaciji (full dubbing) koju rade profesionalni glumci i redatelji. Prvi Disneyjev film koji je progovorio hrvatski jezik je bio Kralj lavova, 2003., kasnije i ostali. Često su u hrvatskim sinkronizacijama učestvovali najpoznatiji hrvatski pjevači kao što su Oliver Dragojević, Toni Cetinski, Natali Dizdar, Gibonni, Mile Kekin, Edo Maajka, Dino Jelusić i ostali. Osim najnovijih Disneyjevih animiranih filmova, koji uglavnom svoju distribuciju u Hrvatskoj počinju u kinima, sinkroniziraju se i Disneyjevi najstariji klasici koji se izdaju u platinastim i dijamantnim DVD i Blu-ray izdanjima (Disney Platinum Editions i Disney Diamond Editions) ili dvostrukim DVD posebnim izdanjima. Tako je 2009. sinkroniziran najstariji Disneyjev klasik - Snjeguljica i sedam patuljaka. Hrvatsku sinkronizaciju u početku je radio ATER Studio, dok sada najčešće to radi Livada produkcija, produkcijska kuća Continental filma - glavnog distributera Disneyjevih filmova u Hrvatskoj i Sloveniji. Hrvatski jezik je službeni jezik Disney Character Voices International Inc. i jedan od prvih jezika iz regije (uz mađarski i talijanski). Dugometražni animirani filmovi sinkronizirani na hrvatski jezik: Za sinkronizirane Disneyjevi klasike vidi Disneyjevi klasici, a za sinkronizirane Pixarove filmove vidi Pixar. Zov divljine DisneyToon studio filmovi i nastavci Disneyjevih klasika sinkronizirani na hrvatski Povratak Jafara Aladin i kralj lopova Kralj lavova 2: Simbin ponos Medvjedić Winnie: Vesela godina Knjiga o džungli 2 Kralj lavova 3: Hakuna Matata Tarzan 2 Bambi 2 Zvončica Zvončica i izgubljeno blago Zvončica i veličanstveno vilinsko spašavanje Zvončica i tajna krila Zvončica i gusarska vila Zvončica i čudovište iz Nigdjezemske Avioni Avioni 2: Nebeski vatrogasci Vidi još DreamWorks Animation Illumination Entertainment Pixar Blue Sky Studios Vanguard Animation Vanjske poveznice Službena stranica